Curse fără escală de la Bucureşti spre Canada. După o pauză de 10 ani, Aeroportul Henri Coandă va opera din nou, începând de vineri, zboruri directe transatlantice. Ultimul zbor de acest gen a avut destinaţia New York şi a fost efectuat în 2008.

Compania Air Canada începe operarea curselor directe București -Montreal, respectiv București-Toronto și retur.

Călătoria este de până la 10 ore. Zborurile sunt operate cu avioane de tip Boeing 767-300ER. Avioanele au o configurație în două clase de călătorie - 24 locuri la clasa business și 256 locuri în clasa economy.

Compania Delta a fost ultimul operator care a zburat către America de Nord de pe Aeroportul Otopeni, dar s-a retras în 2008.